Mio

Mio on etunimi, jota Suomessa ja Skandinaviassa käytetään miehennimenä. Vuonna 2016 se oli Ruotsissa yksi yleisimmistä vastasyntyneille pojille annetuista etunimistä. Suomessa Mio pääsi mukaan suomenruotsalaiseen nimipäiväkalenteriin vuonna 2020. Suomalaiseen nimipäiväkalenteriin se lisätään vuonna 2025.

Mio-nimen taustasta voidaan esittää useita tulkintoja. Se on saattanut syntyä lyhentymällä esimerkiksi Milosta tai Mirosta. Toisaalta nimen pohjana voi olla myös itsenäinen sana mio, jonka merkitys on italiassa ja espanjassa ’minun’.

Mio-nimi tunnetaan Astrid Lindgrenin teoksesta Mio, poikani Mio (ruots. Mio, min Mio, 1954, suom. 1955). Nimen yhteys lastenkirjallisuuteen näkyy myös suomenruotsalaisessa almanakassa: Mio jakaa nimipäivän (4. helmikuuta) Ronjan ja Myn kanssa. Kaikki kolme ovat tuttujen satuhahmojen nimiä.

Digi- ja väestötietoviraston mukaan Mio on elokuuhun 2023 mennessä ollut Suomessa virallisena etunimenä noin 1 070 miehellä ja noin 50 naisella.

Tunnettuja Mio-nimisiä 
 Mio Ōtani (s 1979), japanilainen jalkapalloilija

Kuvitteellisia Mio-nimisiä 
 Mio, Jussi Hämäläinen, Astrid Lindgrenin teoksessa Mio, poikani Mio

Lähteet

Aiheesta muualla 
 Etunimien taivutus: Mio (Kotimaisten kielten keskuksen verkkojulkaisu)

Etunimet